Let's Trolley! Kjære alle byens borgere (og deres ektefeller) samt eventuelle lesere i Bratislava. I den siste tid har noen forsøkt, uten å lykkes, å gjøre deg morsomme på trolleybussens bekostning. Vi som styrer byen (pluss venneforeningen til Bratislava) vil ha oss frabedt disse forsøkene på å latterliggjøre dette utmerkede transportmiddelet som brukes i byer som Bratislava….ja, i Bratislava.
Forvirra av valgkampen? La oss hjelpe: I Sandnes vil Frp samarbeide med Ap, så lenge Sp og SV er med, og ingen av dem samarbeider med KrF, som vil samarbeide med Høyre og Venstre, som helst vil jobbe med Sp, men ikke når de holder seg til Arbeiderpartiet. Skole, eiendomsskatt og uenighet rundt remulade på karbonadesmørbrød kan velte alliansen mellom Høyre, Venstre, Nordre og Søndre.
De siste ukene har vi vært vitne til tragiske ting. Grusomme ting. Senest i går fortalte TV2 den grufulle historien som ulv som hadde drept sau. «Det er en ordentlig dyretragedie» sa bonden. I forrige uke fortalte en fortvilt reineier at havørn forsynte seg av reinflokkene. Den kyniske og utspekulerte ørnen drepte reinkalver. «En dyretragedie» mente samen som ble intervjuet.
– Russen, altså, de er verre enn noen gang. Sånn var det ikke da vi var russ. – Nei, nå ligger de med hverandre i naturfagstimene for å få knute på trusa eller hva det nå er. Sånn var det ikke før. – Å nei. Vi hadde knuter som «lage ei viktig fredsvise om Nicaragua», «hjelpe blinde barn til tro» og «framsnakke en katolikk».
Klimaanlegg er IKKE menneskeskapte
– Dette klimaanlegget, er det menneskeskapt? – Ehhh, nei. Det er helt naturlig. – Så ingen mennesker har gjort noe for å skape dette klimaanlegget? – Ehhh, nei, det er naturen sjøl som har tatt grep. Over tid så bare dukket klimaanlegget opp. Heilt av seg sjøl. – Naturen? – Å, jajaja. Gjennom historien har klimaanleggene kommet og gått.
Vi hjelper dere! (etter ferien)
– Det som skjer i Middelhavet, det må vi gjøre noe med. – Å ja, så absolutt. Det haster voldsomt. – Nei, vi må ta et krafttak. – Tenker du et utvalg da, eller?- Ja, det kan godt være et utvalg. Men de må ha et klart mandat. – Soleklart. Et som har bred forankring. Og det må skje NÅ! – Umiddelbart! Litt vrient å få det til før 17.
Arbeiderpartiet mener at fegdf dscfnas aidjhasubk
Kjære velger Her er hurtigveilederen for hva vi i Arbeiderpartiet mener om saker og fklesuifnfo: Vi er for en mer effektiv og robust eldreomsorg, og mot krig, så lenge det ikke er et FN-behov for et mer robust handlingsrom som for eksempel en ghfdjt. På innvandringsfeltet anerkjenner vi at mennesker i nød har et visst behov for å innvandre bort fra der de utvandrer fra.
10 tegn på krise i oljå
Her er denne ukes overskrifter om krisen som nå herjer vårt lille oljeland: Fortvilt mann (47) måtte ta opp lån for å kjøpe Porsche. Statoil-par måtte si opp butler på hytta. «Vi har det vondt nå», sier paret. Kvinne (35) måtte passe egne unger etter at au pair krevde lønn. «Jeg husker ikke engang hva barnet heter», sier kvinnen.
Sannheten er farlig, bare spør Vidar Kleppe. Denne sannhetens apostel gikk på talestolen i Kristiansand, i yttringsansvarets navn, og sa det som det er: Innvandrere okkuperer biblioteket og skremmer eldre folk. Jeg er ikke rasist, men vi som fredelig ferdes på jakt etter opplysning i bibliotekene vet at hvitløkslukta har satt seg Bjørnson-romanene.